امریکا-دا مسلمان کنگره عضوو ایلهان عمر، غزه-ده هوجوملاریندان‌ آز اول ایسراییله 735 میلیون دو‌لارلیق سلاح ساتیشینی تصدیقله‌ین پرزیدنت جو بایدن رهبرلیگینه رئاکسیا وئریب.
ایلهان عمر مؤوضوع ایله علاقه‌لی یازی‌لی آچیقلاما وئریب. قئید ائدیب کی، بؤلگه‌ده شدتین و سیویل اینسان‌لارا هوجوم‌لارین آرتدیغی بیر دؤورده ایسراییله 735 میلیون دو‌لارلیق سلاح ساتیشینا قئید-شرط‌سیز ایجازه وئرمک دوغرو قرار اولماز. بو ساتیش تصدیقلنرسه، شدت داوام ائدر. آتشکس جهدلری اوغورسوزلوقلا نتیجه‌له‌نر. امریکا رهبرلیگی ایسراییلین سیویل شخص‌لره هوجوم‌لارینا بیگانه قالا بیلمز. بو شدت و هوجوم‌لاری گؤردوک‌دن سونرا داها سلاح ساتیشینا دایر تصدیقه یئنی‌دن باخیلما‌لی‌دیر.
قئید ائدک کی، ایسراییلین فیلیسطین‌لیلره ایستیقامت‌لی هوجوم‌لاری داوام ائدرکن دموکراتیک کنگره عضو‌لری ده بایدن رهبرلیگی‌نین ایسراییل سیاستینه رئاکسیا‌لارینی هر فورصتده سسلندیریرلر.
